Paul Apap Bologna irriżenja mir-rwol tiegħu ta' rappreżentant Malti fil-bord tal-konsorzju tal-Electrogas wara li nkixef li hu s-sid tal-kumpanija sigrieta Kittiwake fl-Emirati Għarab Magħquda (UAE). Dan ġie rrappurtat mit-Times of Malta dalgħodu. Minkejja li x-shareholders lokali tal-Electrogas qablu li Apap Bologna mhux se jkompli jokkupa din il-kariga, huwa xorta waħda se jibqa' direttur u shareholder ta' GEM Holdings, li waħidha għandha 33.3% tal-Electrogas. Ix-shareholders lokali issa jridu jinnominaw direttur ieħor biex ikun parti mill-bord tal-Electrogas. Apparti l-kumpanija ta' Apap Bologna CP Holdings, ix-shareholders lokali l-oħra f'dan il-proġett jinkludu lill-gruppi Tumas u Gasan, b'dawn tal-aħħar juru x-xewqa li ma jibqgħux parti minn dan il-proġett. F'Mejju ġie żvelat li Apap Bologna kellu kumpanija sigrieta bl-isem ta' Kittiwake li nħolqot f'Lulju 2015, xahrejn wara li Yorgen Fenech waqqaf il-kumpanija 17 Black. Kemm Kittiwake kif ukoll 17 Black operaw kontijiet bankarji barra mill-UAE. Apap Bologna fetaħ kumpanija simili ta' 17 Black: Apap Bologna, sieħeb Yorgen Fenech fl-Electrogas, fetaħ kumpanija simili ta' 17 Black 17 Black issemmiet fl-investigazzjoni tal-qtil tal-ġurnalista Daphne Caruana Galizia b'Fenech jinsab akkużat li ordna l-assassinju tagħha f'Ottubru 2017. Isem Kittiwake deher f'investigazzjonijiet ta' ħasil ta' flus marbutin ma' 17 Black. Ma' dawn dehru wkoll il-kumpaniji tal-Panama li kienu tal-eks Chief of Staff fl-Uffiċċju tal-Prim Ministru Keith Schembri u l-eks Ministru u Deputat Mexxej Laburista Konrad Mizzi. Aktar kmieni din il-ġimgħa waqt seduta quddiem il-Kumitat għall-Kontijiet Pubbliċi (PAC), Apap Bologna rrifjuta li jwieġeb għall-mistoqsijiet li sarulu dwar Kittiwake billi invoka d-dritt li ma jitkellimx dwarha. Apap Bologna jibqa' ma jweġibx dwar Kittiwake: Filmat: "Jien qatt ma kont investigat b'rabta mal-qtil ta' Daphne" – Apap Bologna .td_uid_3_60b36739c1e16_rand.td-a-rec-img{text-align:left}.td_uid_3_60b36739c1e16_rand.td-a-rec-img img{margin:0 auto 0 0}